Dagur Sigurðsson
<s>Dagur Sigurðsson (Reykjavík, 3. travnja 1973.) je bivši islandski rukometaš i reprezentativac, aktualni izbornik rukometne reprezentacije Njemačke.</s><s>Dešnjak, Sigurðsson je tokom aktivne karijere igrao kao srednji vanjski.</s>

<s>Rođen je u Reykjavíku, gdje se isprva počeo baviti nogometom, ali je nakon nekoliko nastupa za islandsku U-17 reprezentaciju odlučio posvetiti se rukometu.</s><s>Profesionalnu karijeru započinje u lokalnom Valur Reykjavíku, s kojim osvaja pet nacionalnih prvenstava, prije nego se 1996. godine seli u njemački LTV Wuppertal.</s><s>Tamo je sa samo 24 godine postao momčadski kapetan, odnosno nakon samo jedne sezone u klubu.</s><s>U tom je svojstvu ostao naredne tri sezone, kada seli u Japan, gdje tri sezone djeluje kao trener-igrač kluba Wakunaga Hiroshima.</s><s>Njegov posljednji klub bio je austrijski A1 Bregenz, gdje je također bio trener-igrač do 2007. godine, kada je zaključio igračku karijeru.</s><s>Sigurðsson je nastupao i za reprezentaciju Islanda, za koju je skupio 215 nastupa uz 397 golova.</s>

<s>Nakon umirovljenja, Sigurðsson se vraća u Valur Reykjavík, gdje kratko radi kao direktor prije nego je 2008. godine preuzeo klupu Austrije.</s><s>Kao izbornik, Sigurðsson je osvojio deveto mjesto na EHF Euru 2010. godine, što i danas ostaje najbolji austrijski rezultat na tom natjecanju.</s><s>Još za trajanja izborničkog mandata, godine 2009. preuzeo je klupu njemačkog kluba Füchse Berlin, s kojim je osvojio DHB-Pokal (2014.) i EHF Kup (2015.).</s><s>Austrijsku klupu napustio je 2010. godine.</s><s>Izbornikom Njemačke postao je 2014. godine te je napravio senzaciju kada je 2016. godine u Poljskoj postao europski prvak, nakon finalne pobjede protiv Španjolske.</s>

<s>Nakon Svjetskog prvenstva 2017. godine, Sigurðsson preuzima reprezentaciju Japana, s ciljem odrađivanja što boljih priprema za Olimpijske igre 2020. u Tokiju.</s>

<s>Uspjesi</s>

<s>Igrač</s>

<s>Valur Reykjavík</s>

<s>Olís deildin: 1990–91, 1992–93, 1993–94, 1994–95, 1995–96
 Bikarkeppni HSÍ: 1992–93</s>

<s>A1 Bregenz (trener-igrač)</s>

<s>Handball Liga Austria: 2003–04, 2004–05, 2005–06, 2006–07
 ÖHB-Cup: 2005–06</s>

<s>Trener</s>

<s>Njemačka</s>

<s>EHF Euro: 2016.</s>

<s>Vanjske poveznice</s>

<s>Profil na EuroHandball.com
 Profil na SportsReference.com</s>

<s>Islandski rukometaši
Islandski rukometni treneri
Europski prvaci u rukometu</s>

